
   4980 Златоград, област Смолян, ул. ”Стефан Стамболов”№1
тел: 03071 20-48; www.zlatograd.bg, е-mail: obs_zlatograd@abv.bg


ПРОТОКОЛ 
От проведено съвместно заседание на Постоянните комисии към Общински съвет Златоград

На 11.06.2024г., (вторник) от 16:00 часа, в залата на Общински съвет Златоград се проведе съвместно заседание на Постоянните комисии към Общински съвет Златоград. В заседанието участваха: г-жа Елмира Угорлиева – Пехливанова – Зам. Кмет на Община Златоград, инж. Елка Чаушева – секретар на Община Златоград, г-н Любомир Ангелов - Директор на Дирекция "Хуманитарни дейности, благоустрояване, озеленяване и опазване на околната среда, г-жа Златка Цекова - , г-жа Надя Мангарудова – Директор на дирекция финансов отдел и счетоводство, местни данъци и такси и човешки ресурси, г-жа Ирина Иванова – Директор на дирекция. 
Председателстващ съвместните  постоянни комисии  е  госпожа Романова. 
Госпожа Романова откри заседанието с кворум от 10 общински съветници. Поздрави общинските съветници и попита за въпроси, коментари и предложения за дневния ред.
Госпожа Кръстева предложи в точка Други да бъде разгледано писмо до кмета с вх. №  ОС- 811, относно: Гражданска инициатива на за изграждане на бюст – паметник на отец Аролски.
Госпожа Угорлиева предложи Докладна записка, която е входирана на 15.01.2024 г., тя е свързана със заявление от А**** А**** Гюнелиев е А**** А***** Гюнелиев.
Госпожа Кръстева докладва за получени финансови справки за неразплатени разходи, разшифровки на материали и външни услуги и предложи да се включат за разглеждане
Госпожа Романова направи предложение т. 17 да стане 2, т. 13 да стане 4 и т.14 да стане 5

Госпожа Романова подложи на гласуване с вдигане на ръка предложенията по реда на постъпването им. 
Предложението на госпожа Кръстева в точка Други да бъде разгледано писмо до кмета с вх. №  ОС- 811, относно: Гражданска инициатива на за изграждане на бюст – паметник на отец Аролски.
 Комисията подкрепи предложението с 12 гласа „за“, 0 „против“, 0 „въздържал се“
 Предложението на госпожа Угорлиева - Докладна записка, която е входирана на 15.01.2024 г., тя е свързана със заявление от А**** А***** Гюнелиев е А**** А**** Гюнелиев.
Комисията гласува с 4 гласа „за“, 0 „против“ , 8 „въздържал се“
Предложението на госпожа Кръстева – Финансови справки за неразплатени разходи, разшифровки на материали и външни услуги . Комисията подкрепиха предложението с 12 гласа „за“ , 0 „против“ , 0 „въздържал се“
Предложението на госпожа Романова, комисията подкрепи с 11 гласа „за“ , 0 „против“ , 1 „въздържал се“ 
Госпожа Романова подложи на гласуване целия дневен ред с така направените промени. Комисията гласува с 12 гласа „за“, 0 „против“ , 0 „въздържал се“


ДНЕВЕН РЕД:

1. Представени от Управителя на МБАЛ „Проф. д-р Асен Шопов” ЕООД  гр. Златоград, финансови справки – разшифровка за разхода на материали и външни услуги, платени  за  периода 01.04 - 31.05.2024 г; 

2. Заповед № АП-03-14-268/04.06.2024г. от Областния управител на Област Смолян с изх. № АП-03-09-1186/04.06.2024г., по вх.№ ОС-450/06.06.2024г., относно: Решение № И 125/21.05.2024г.,  в частта му на т.3, т.4 и т.5 и Решение И 129/21.05.2024г. на Общински съвет Златоград.
3. Докладна записка от Мирослав Митков Янчев – Кмет на Община Златоград с изх. № 61-00-203/07.05.2024г., по вх. № ОС-332/07.05.2024г., относно: Одобряване на допълнителни разходи за 2024 г. за закупуване на строителни материали за нуждите на Община Златоград.

4. Докладна записка от Мирослав Митков Янчев – Кмет на Община Златоград с изх.№ 61-00-209/07.05.2024 г., по вх. № ОС–355/10.05.2024г., относно: Предоставяне на средства за изпълнение на възстановителни строителни дейности на обекти общинска собственост, чрез Публично - частно партньорство.

5. Писмо от Емилия Кръстева – Председател на Общински съвет Златоград с вх. № ОС- 361/14.05.2024г., относно: Молби и жалби на граждани.
6. Докладна записка от Мирослав Митков Янчев – Кмет на Община Златоград с изх.№ 61-00-204/07.05.2024г., по вх.№ ОС- 333/07.05.2024г., относно: Одобряване на допълнителни разходи за 2024 г. за наемане на лица по извънтрудови правоотношения, за извършване на конкретни дейности.

7. Докладна записка от Мирослав Митков Янчев – Кмет на Община Златоград с изх. № 61-00-202/07.05.2024г., по вх. № ОС-331/07.05.2024г. относно: Одобряване на допълнителни разходи за 2024 г. за закупуване на цветен разсад и консумативи за косене и торене.


8. Докладна записка от Мирослав Митков Янчев – Кмет на Община Златоград с изх.№ 61-00-254/07.06.2024г., по вх. № ОС–464/07.06.2024г., относно: Текущ ремонт – асфалтови кърпежи по уличната мрежа в гр. Златоград и участъци от общински пътища на Община Златоград.

9. Докладна записка от Мирослав Митков Янчев – Кмет на Община Златоград с изх.№ 61-00-253/07.06.2024г., по вх. № ОС–458/07.06.2024г., относно: Необходимост от закупуване на специализиран автомобил за дейност „Обредни домове и зали”.

10. Докладна записка от Мирослав Митков Янчев – Кмет на Община Златоград с изх. № 61-00-256/07.06.2024г., по вх. № ОС-465/07.06.2024г., относно: Постъпила молба за плащане от З**** Башев, с вх.№ 94-00-1958 от 03.06.2024 г., във връзка със Заповед за изпълнение на парично задължение по чл.410 от ГПК на Районен съд – Златоград.

11. Докладна записка от Мирослав Митков Янчев – Кмет на Община Златоград с изх. № 61-00-49/26.03.2024г., по вх. № ОС-203/26.03.2024г., относно: Средства за организиране и провеждане на мероприятията от Спортния календар, участие на училищни отбори в Ученическите игри и субсидии за спортните клубове през 2024 г.

12. Докладна записка от Мирослав Митков Янчев – Кмет на Община Златоград с изх.№ 61-00-229/21.05.2024 г., по вх. № ОС–402/27.05.2024г., относно: Предоставяне на еднократна финансова помощ на А***** Балушева за участие в Балканиада по джудо, в гр. Битоля, Република Северна Македония.

13. Предложение от Милко А****** Караджов – общински съветник с вх. № ОС- 386/20.05.2024г., относно: Финансово подпомагане и финансиране на деца и младежи от Община Златоград.

14. Докладна записка от Мирослав Митков Янчев – Кмет на Община Златоград с изх.№ 61-00-247/05.06.2024 г., по вх. № ОС–434/05.06.2024г., относно: Осигуряване на средства за обезпечаване на видеонаблюдението в гр.Златоград за периода от м.07 до м.12.2024 г.

15. Писмо от Мирослав Янчев – Кмет на Община Златоград с изх. № 61-00-223/16.05.2024г., по вх.№ ОС-374/16.05.2024г., относно: Възлагане изпълнението на обекти от Програмата за капиталови разходи за 2024 г. на Община Златоград.

16. Докладна записка от Мирослав Митков Янчев – Кмет на Община Златоград с изх.№ 61-00-128/20.03.2024 г., по вх. № ОС–192/26.03.2024г., относно: Продажба на ПИ с идентификатор 31111.35.643 по КККР на гр. Златоград, одобрени със Заповед № РД-18-53/29.11.2005 г. на Изпълнителен директор на АГКК-гр. София, целият с площ 786 кв.м. (седемстотин осемдесет и шест квадратни метра), за който е отреден УПИ IX-643, кв. 129 по ПУП на гр. Златоград.

17. Докладна записка от Емилия Кръстева – Председател на Общински съвет – Златоград с изх.№ ОС-468/07.06.2024г., относно: Обсъждане и приемане на Правилник за организацията и дейността на Общински съвет Златоград, неговите комисии и взаимодействието му с общинска администрация.

18. Предложение от общинските съветници Александър Илийков, Антон Симеонов, Вергиния Топчиева, Величко Сидеров, Веселин Иванов, д-р Ерол Чинар, Емилия Кръстева, Жечка Хаджийска, Йорданка Романова и Станислав Гюнелиев по вх.№ ОС – 393/22.05.2024г., относно: Предприемане на спешни действия за разчистване на общински басейн, който е превърнат в депо за строителни отпадъци и превеждането му в експлоатация.
19. Предложение от общинските съветници Александър Илийков, Антон Симеонов, Величко Сидеров, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова, Вергиния Топчиева и Станислав Гюнелиев по вх.№ ОС-441/06.06.2024г., относно: Включване на обект “Плувен басейн”, ул. „Ерма“, гр. Златоград“ към Приложение № 3  към чл. 107, ал. 13 Прогнозен размер на капиталови разходи по Инвестиционна програма за общински проекти, към  Закон за държавния бюджет на Република България за 2024 година.
20. Докладна записка от Емилия Кръстева – Председател на Общински съвет Златоград с изх.№ ОС- 470/07.06.2024г., относно: Отпускане на еднократни финансови помощи за новородено/ основено дете, чийто родители са с постоянен и настоящ адрес на територията на община Златоград съгласно Правилник за реда и условията за отпускане на еднократна финансова помощ за новородено или осиновено дете на територията на община Златоград.
21. Молби за отпускане на еднократна финансова помощ.

22.  Питания.

23. Други- Писмо до кмета с вх. №  ОС- 811, относно: Гражданска инициатива на за изграждане на бюст – паметник на отец Аролски.


По т.1. от дневния ред:  Представени от Управителя на МБАЛ „Проф. д-р Асен Шопов” ЕООД  гр. Златоград, финансови справки – разшифровка за разхода на материали и външни услуги, платени  за  периода 01.03 - 31.03.2024 г; 

Имаше дебат по точката. 
Комисията подкрепи проекта на решение с 12 гласа „за“, 0 „против“ и 0 „въздържал се“ 
По т.2 от дневния ред:  Заповед № АП-03-14-268/04.06.2024г. от Областния управител на Област Смолян с изх. № АП-03-09-1186/04.06.2024г., по вх.№ ОС-450/06.06.2024г., относно: Решение № И 125/21.05.2024г.,  в частта му на т.3, т.4 и т.5 и Решение И 129/21.05.2024г. на Общински съвет Златоград.
Госпожа Кръстева: Колеги, с решение И 125/21.05.2024г. в частта му т. 3 и т.4 и Решение И 129/21.05.2024г. на Общински съвет Златоград, Областният управител със своя Заповед АП-03-14-268/04.06.2024г., издадена от Областния управител, връща за ново обсъждане тези две решения на Общински съвет – Златоград, като незаконосъобразни за изпълнение. Имаме постъпило Становище от Кмета на общината, относно Решение И 125 това е за кабелно електрозахранване на поземлен имот. Становището е: Общински съвет Златоград във връзка с решение на областния управител с вх. № …. на Кмета на Община Златоград и на основание чл. 45, ал.9 от ЗМСМА Реши: Отменя своето решение. И новото решение е абсолютно същото решение, но вече ново решение. Нали така госпожо Цекова?
Госпожа Цекова докладва по точката- Първо отменяме решението и след това приемаме ново решение със същия текст.
Госпожа Кръстева: Колеги, другото решение, което е върнал Областния управител, това е наше решение И 129, с което ние одобряваме допълнителни разходи в размер на 80 000 лв. за отпускане на еднократни финансови помощи за новородени или осиновени деца. Тук решението е върнато заради това, че е прието като второ в проекта за решение, не като самостоятелно решение със самостоятелна докладна записка и също така, защо в мотивите в предложението но общинските съветници е било казано, че 45 000 лв. ще струва това на общината, а в момента се искат 80 000лв. В защита но това защо искаме 80 000 лв. с наше писмо ОС – 354/09.05.2024г. поискахме официална справка от кмета на общината за родените деца от 01.01.2024г. и тяхната поредност. От кмета на Община Златоград е пристигнало писмо с което той официално ни уведомява за родените в този период деца. За първо тримесечие. Имаме първи, втори и трети деца и общата сума, която трябва да се изплати за тези деца е 24 000 лв. и тъй като това е първо тримесечие за четири тримесечия ние сме поискали 80 000 лв., за да можем да покрием нуждите на новородените деца. Аз предлагам във връзка със Заповед на Областния управител, Общински съвет Златоград реши: Отменя свое решение И 129/21.05.2024г.  и следващия проект на решение На основание чл.21, Одобрява допълнителни разходи  в размер на 80 000 лв. за отпускане на еднократни финансови  помощи. Средствата да се осигурят за сметка на резерва. Кметът на Община Златоград да извърши съответните промени.
Първо отменяме решението и след това приемаме ново решение с мотиви, защо сме поискали сумата от 80 000 лв. На някой нещо дали  не му стана ясно?
Господин Караджов: Първо докладната от общинските съветници е била за 40 000 лв доколкото разбирам нали така. 
Госпожа Кръстева: Не! Не съм била разбрана. В мотивите, в самата докладна не е поискана сумата от 45 000лв. С направен анализ за родените деца за предходните три години, сумата е била около 45 000лв.- е щяла да излезе на Общински съвет, ако плаща на тези деца еднократни помощи, но за радост тази година имаме повече родени деца и те са трети и близнаци и сумата се увеличава. И в резултат на направен анализ за първо тримесечие, Общински съвет иска сумата за цялата година да я предвиди, тъй като в Правилника така е записано. 
Господин Караджов: Аз Ви разбрах и първия път, но мисълта ми е че мотивите са преди направения анализ затова има разлика между 40 000 и 80 000 лв. 
Госпожа Кръстева: Вече следващ анализ има колко ще ни струва за тази година, след поискана справка от общинска администрация.
Госпожа Романова подложи на гласуване Становището на Кмета на Общината по I проект на решение.
Във връзка със Заповед на Областен управител Общински съвет реши Отменя свое Решение И 125/21.05.2024г.
Комисията гласува с 12 гласа „за“ , 0 „против“ , 0 „въздържал се“
II проект на решение  
На основание чл.21, ал.1, т.8 и т.11 и чл.21, ал.2 от Закона за местно самоуправление и местната администрация, във връзка с чл.124а, ал.1 и ал.5 от Закона за устройство на територията, постъпили заявление с вх.№ 94-00-49/05.01.2023 г. и заявление с вх.№ 94-00-1172/20.03.2024 г. от М***** В*****  Хъмчев, Общински съвет Златоград 
РЕШИ: 
1. Разрешава изработването на Подробен устройствен план – Парцеларен план (ПУП-ПП) за елементи на техническата инфраструктура - трасе на „Кабелно електро захранване“ за Поземлен имот (ПИ) с идентификатор 31111.25.169, местност „Скокът“ по Кадастрална карта на гр.Златоград. 
2. Одобрява задание за изработване на Подробен устройствен план – Парцеларен план за трасе на линеен обект – „Кабелно електро захранване“ за Поземлен имот (ПИ) с идентификатор 31111.25.169, местност „Скокът“ по Кадастрална карта на гр.Златоград. 
Проектът да се изготви съгласно чл.109 и чл.110 от ЗУТ, Наредба № 7 за правила и нормативи за устройство на отделните видове територии и устройствени зони, Наредба №8 за обем и съдържанието на устройствените планове и схеми, Закона за опазване на околната среда и в съответствие с одобреното в т.2 задание.  
	3. Изразява предварително съгласие за учредяване на сервитут с площ 76 кв.м (дължина 76 м и ширина 1 м) през ПИ с идентификатор 31111.25.29 по Кадастрална карта на гр.Златоград,  вид собств. Публична общинска частна, вид територия Територия на транспорта, НТП За местен път.
Комисията подкрепи проекти на решение с 12 гласа „за“, 0 „против“ и 0 „въздържал се“.
Госпожа Кръстева: Колеги, следващото отменено Решение И 129  
Във връзка със Заповед на Областен управител на Област Смолян, Общински съвет Златоград 
III Проект на решение
Реши: 
Отменя свое решение И 129 / 21.05.2024г.
Комисията подкрепи проекти на решение с 11 гласа „за“, 0 „против“ и 0 „въздържал се“.
IV Проект на решение
              На основание чл.21, ал.1, т.6 от Закона за местното самоуправление и местната администрация , чл. 124, ал.2 от Закона за публичните финанси и във връзка  с наблюдаващ се отрицателен прираст на населението в община Златоград и  измененият демографски профил на населението, който води до изменение пазара на труда се налага  да  се предприемат действия, с които финансово  да се стимулират семействата да имат деца,  във връзка с направен анализ за родените през първо тримесечие деца в Община Златоград и приемане на  Правилник за реда и условията за отпускане на еднократна финансова помощ за новородено или осиновено дете на територията  на Община Златоград, Общински съвет Златоград

РЕШИ:
0. Одобрява допълнителни разходи  в размер на 80 000 лв. за отпускане на еднократни финансови  помощи за новородени или осиновени деца, съгласно Правилник за реда и условията за отпускане на еднократна финансова помощ за новородено или осиновено дете на територията  на Община Златоград
0. Средствата по т.1 да се осигурят за сметка на резерва за непредвидени и неотложни разходи за 2024 г. от дейност “Резерв“.
0. Със сумата по т.1 да се увеличат разходите по дейност „Други служби и дейности по социалното осигуряване, подпомагане и грижи“  параграф §42-14 „Обезщетения и помощи по решение на Общински съвет“
0. Кметът на Община Златоград да извърши съответните промени по бюджета на общината за 2024 г.

Комисията подкрепи проекти на решение с 9 гласа „за“, 0 „против“ и 2 „въздържал се“.

По т.3 от дневния ред:  Докладна записка от Мирослав Митков Янчев – Кмет на Община Златоград с изх. № 61-00-203/07.05.2024г., по вх. № ОС-332/07.05.2024г., относно: Одобряване на допълнителни разходи за 2024 г. за закупуване на строителни материали за нуждите на Община Златоград.

Госпожа Угорлиева: това са строителни материали, които са необходими за изпълняване на дейности, такива инфраструктурни, по реда на така наречения стопански начин. Вместо да наемаме фирма, която да извърши някакъв вид благоустроителни действия, ние с наши работници ги изпълняваме тези дейности, но ни трябват материали и тук са описани какъв вид дейности. 
Господин Чаушев: Само процедурно. Получавам сигнали от граждани, че не се излъчва заседанието но живо.
Госпожа Кръстева: Това е задължение на кмета на общината. Питайте го кмета, обадете му се и кажете, защо не се излъчва. Защото миналия път попитах госпожа Чаушева : Защо не се излъчва заседанието? А вие излезнахте, че съм попитала защо има камери, много Ви моля!
Госпожа Чаушева: две различни неща са, малко ги смесихме. 
Госпожа Кръстева: Попитах, защо спряхте излъчването, не беше ли така?
Камерата, която беше в почивката, която е за лична консумация на кмета, не говорим. Аз попитах защо не се излъчва заседанието. Така ли беше? 
Госпожа Чаушева: Да.
Госпожа Кръстева:  Аз казах, че е задължение на кмета и вие казахте, да но от първи юли. Така, че ако искате да се излъчва заседанието може да се обърнете към Мирослав Янчев – Кмет на Община Златоград. Аз също искам да бъде излъчвано заседанието. Обърнете се към кмета на общината, по закон кмета на общината осигурява видеоизлъчванията  на Общинските заседания.
Госпожа Романова: До колкото знам, господин Колев е в командировка.
Госпожа Угорлиева: От 01.07. всички заседания на комисиите, както и заседанията на Общински съвет ще бъдат излъчвани в интернет. Ако настоявате заседанието на тази комисия да бъде излъчвано, моля председателстващия комисията да даде почивка, за да обезпечим това излъчване с експерт.
Господин Чаушев: Не, не желая.
Госпожа Топчиева: Имаме предложение от 19.12.2023 г. с което общинските съветници предлагаме общинска собственост в местността „Белите камъни“ , да бъде включена в инвестиционната програма за капиталови разходи през 2024г. Да бъдат предприети действия за да се превърне в Монетен дом – туристическа атракция. Това предложение е входирано декември 2023г.. След това при приемане на преди капиталовата програма имахме работна среща с която обсъждахме и си взе решение неофициално и се взе решение, че този обект ще се изпълни по такъв стопански начин. С материали, които ще се закупят от общината и работници. Предлагам тази местност и тази сграда да бъдат превърнати в такава туристическа атракция и тези 50 000лв. да бъдат за това.
Госпожа Кръстева: Вие предлагате тези 50 000 лв. да бъдат взети от резерва и да отидат за обект „Белите камъни“ вместо за закупуване на строителни материали, така ли да го разбираме?
Госпожа Угорлиева: Ако ще е по стопански начин, онова нещо без строителни материали не може да се изпълни.
Госпожа Кръстева: Тя предлага сумата да отиде там.
Госпожа Угорлиева: Всички строителни материали да отидат за Старцево – Белите камъни.
Госпожа Кръстева: Промяна на предназначението и изграждане за обект Белите камъни.
Настъпи дебат в него взеха участие господин Чаушев, господин Хасапчиев, госпожа Топчиева, госпожа Кръстева, господин Караджов, госпожа Хаджийска, господин Симеонов, госпожа Угорлиева и господин Ангелов. 
Господин Чаушев призова госпожа Топчиева да си оттегли предложението.
Госпожа Топчиева: Няма да си оттегля предложението, защото за нас е приоритет. За вас може и да не е приоритет да изграждаме нещо ново, което да носи приходи, да привлича туристи и отделно за нас като местно население да представлява някаква атракция, където да отидем. Ние трябва да го предвидим и да го включим, иначе няма как да се изгради. 
Госпожа Хаджийска: Кога в този състав и в тази зала Вие обявихте, че има дарение на пейки? Кога администрацията обяви, че е получила такова дарение и че трябва това дарение да се сложи на стадиона? Кога общинска администрация обяви, че община Златоград е получила друго дарение, каквото и да е то и Общински съвет трябва да помогне за това. За това дарение господин Ангелов аз разбрах от фейсбук. В залата на Общински съвет никой по никакъв повод в мое присъствие, защото сред някой друг може и да го е казал, не е споменавал за тези пейки и за това дарение. Както и никой от общинска администрация и по никакъв друг повод в тази зала не е споменавал името на А**** Балушева. Говореше се за едно наше момиче, без да се спомене името. Аз мисля, че имаме достатъчно наши момичета. В този смисъл си мисля, че е крайно време да започнем да говорим по конкретно. Имали сме дарение, чудесно, аз съм за това. Има специалисти, преценят, че тези пейки са добри. Ами кажете го господин Ангелов или госпожо Угорлиева или госпожо Чаушева. Кажете го та да чуем общинските съветници и не ни вкарвайте в алтернативно кметско управление на тази община от фейсбук. И в тази връзка аз лично няма да подкрепя този проект за решение, само защото някой се опитва да налага управление извън тази зала. 
Госпожа Кръстева: Аз много съжалявам, че в момента няма камери и не се излъчва на живо и ще ви кажа защо. Имам чувство, че бюджета на община Златоград е 333 000 лв., резерва, който Общински съвет отдели от 17 милиона, който бюджет харчи Кмета на общината. Колеги припомням Ви , бюджета на общината е 17 милиона,  333 000 отидоха в резерв и толкова много се спекулира с тази сума, че сме спрели всичко, че просто не е истина. Ще го повторя и на заседание на общински съвет. Ще Ви кажа друго нещо – Защо кмета изпитва затруднение в момента? Защото разплаща стари разходи от 2023 година и кагато се говореше за тези прословути седалки, Общински съвет не е запознат официално, не е и подадена молба. Аз ще ви кажа какво като плащане има тука, което сега ще Ви го дадът на всички – сцена, озвучаване и осветление на турнира „Шампион на шампионите“ е 4320 лв. Извинявайте много за мен това са много пари. Ние се караме за 1000 лв., къде да отидат в кой клуб и как да ги преразпределим, Кмета с лека ръка плаща 4320 за озвучаване и осветление. Тогава запитайте кмета, Кмете коя е тази фирма и няма ли златоградска друга, която да поеме озвучаването, че да дадем 4320 лева, а ние оревахме орталъка дето се вика, че нямаме 6000 лева ли беше 5 000 лв., не си спомням за тези прословути пейки. Тогава искам много добре да четете какво плащаме, колеги. Защото пък миналото заседание за провеждане на празници и мероприятия от Културния календар, ние платихме на Александър ли беше, ние платихме за миналата година отново от бюджета на 2023 и се получава, така че в 2024 година ние разплащаме бюджет 2023 година. Бюджета на общината повтарям за трети път е 17 милиона лева. Ние по закон имаме право до 10 % да сложим в резерв, нали така госпожо Мангарудова. Ние сме сложили 333 000 лева абсолютно по закон и абсолютно правомерно сме ги сложили в резерв. Е, какво толкова всички се съсредоточихте в тези 333 000 лева, като тези 17 милиона са дадени на Кмета да ги управлява и той да ги харчи. Не ги харчи нито Председателя на Общински съвет, нито един от Вас колеги общински съветници, всички са в ръцете на Кмета. Аз пак ще ви кажа, когато предлага някой съветник, нещо което е приоритет те са от тези 330 хиляди, има останали 17 милиона за харчене. По всяко едно перо има пари. Кмета на общината обаче разплаща дейности, които са извършени в предизборната 2023 година. Погледнете справките и ще си направите съответните изводи. Благодаря Ви! 
Господин Хасапчиев: 17 милиона пари са за образование, здравеопазване, културни дейности и така нататък. Говорим специално за Монетен дом. Това ли е най-големия проблем на Община Златоград? Да дойде туриста, да го пратим в Старцево в Монетния дом, да даде един лев да влезе и това ще са приходите предполагам. Госпожо Топчиева, колко приходите залагате да дойдат от това нещо? Защото Вие се мотивирате да има приходи, да има нещо ново. Никой не е против новите неща, но и всичко това което съществува в момента в града трябва да се поддържа, трябва да боядисва, трябва да се подменя маркировка, трябва да се коси трева, трябва да се поддържат спортни площадки, трябва да се оправят улици, тротоари. Съвсем прости и елементарни неща, това е. И от къде трябва да се вземат тия пари, разбира се, че от там трябва да се вземат от резерва, където ги заледихте общо взето с решение на мнозинството. Другото нещо, което искам да споделя. Учудвам се госпожо Хаджийска как може да не си спомняте сесията, в която Кмета предложи за А***** Балушева да се отделят хиляда и няколко лева и вие отхвърлихте това предложение. Вие не го допуснахте въобще за разглеждане.
Госпожа Кръстева: Не е отхвърлено предложението остана за разглеждане в спорна комисия.
Господин Хасапчиев: След като мина състезанието тогава да го разглеждаме.
Госпожа Романова: Не е минало още.
Господин Хасапчиев: Предложение има, въпроса е че всичко което излиза, като предложение Вие го нулирате още на етап предложение.
Госпожа Романова: Ако трябва да бъда честна, най напред името А***** Балушева се спомена на една комисия Младежки дейности спорт и туризъм, предложи го мисля че точно господин Гюнелиев, но не съм сигуна. Тогава господин Ангелов каза, че няма как общината, трябва да видим от къде и тогава аз им предложих, ако си спомняте господин Ангелов, аз казах, че тъй като има в общината програма за надарени деца най - вероятно от там може да се вземе някаква сума. Така че да си преписваме разни неща, които видите ли ние сме предложи, някак си звучи смешно.
Госпожа Хаджийска: господин Хасапчиев, аз не съм била на тази спортна комисия, присъствието ми там би било доброволно. На заседанието на Общински съвет предложението беше и аз много добре си го спомням, сега ще потърся след това и записа. Предложението беше да подкрепим една наша съгражданка на която и предстои участие на Балканиада. Аз лично нито познавам дето, нито знам името му, нито нищо и доколкото си спомням оставихме го да мине през комисия, защото са финансови средства и на днешната комисия мисля, че е включена тази точка. Говоря за конкретиката господин Хасапчиев и не бих искала да измествате нещата. Конкретното име в устата на господин Янчев не съм чула. Ако той го е казал и аз лично не съм го чула ще се извиня публично на Вас и на господин Янчев. Вие имате камера собствена, имате записи. Не бих искала да влизам в този диалог с Вас, но по скоро бих искала наистина  да бъдем конкретни, защото сигурно ще ми кажете, че и за скамейките дарение от където и да са сме имали информация пък не сме предприели действия.
Госпожа Угорлиева и господин Симеонов взеха участие в дебата. Госпожа Романова прекрати дебатите по точката и подложи на  гласуване проекта на решение по докладната записка на Кмета на Община Златоград 
На основание чл. 124, ал.2 от Закона за публичните финанси, Общински съвет Златоград,
РЕШИ:
1. Одобрява допълнителни разходи  в размер на 50 000 лв. за закупуване на строителни материали за нуждите на Община Златоград 
2. Средствата по т.1 да се осигурят за сметка на резерва за непредвидени и неотложни разходи за 2024 г. от дейност “Резерв“.
3. Със сумата по т.1 да се увеличат разходите по дейност 619 „Други дейности по жилищното строителство, благоустройството и регионалното развитие“, параграф §10-15 „Материали“.
4. Кметът на Община Златоград да извърши съответните промени по бюджета на общината за 2024 г.

Комисията гласува с 4 гласа „за“, 0 „против“ и 8 „въздържал се“.

 Госпожа Кръстева формулира проекта на решение по предложението на госпожа Топчиева, който госпожа Романова подложи на гласуване.
На  основание чл. 124 ал. 2 от Закона за публичните финанси и във връзка с постъпило предложение от Вергиния Топчиева – общински съветник, за  изграждане на Монетен дом в местността „Белите камъни“, по време на  редовно съвместно заседание на Постоянните комисии към Общински съвет Златоград и във връзка с Предложение  на група общински съветници с вх.№ ОС – 799/ 19.12.2023 година, Общински съвет 


РЕШИ:

1. Одобрява допълнителни разходи  в размер на 50 000 лв. за изграждане на „Монетен дом“ в местността „Белите камъни“. 
1. Средствата по т.1 да се осигурят за сметка на резерва за непредвидени и неотложни разходи за 2024 г. от дейност “Резерв“.
1. Кметът на Община Златоград да извърши съответните промени по бюджета на общината за 2024 г.

Комисията подкрепи проекта на решение  с 8 гласа „за“ , 3 „против“ , 1 „въздържал се“. 

По т.4 от дневния ред:  Докладна записка от Мирослав Митков Янчев – Кмет на Община Златоград с изх.№ 61-00-209/07.05.2024 г., по вх. № ОС–355/10.05.2024г., относно: Предоставяне на средства за изпълнение на възстановителни строителни дейности на обекти общинска собственост, чрез Публично - частно партньорство.
Госпожа Романова даде думата за мнение, въпроси и коментари по точката.
 Госпожа Кръстева: Колеги, относно публично – частното партньорство, знаете че имахме взето решение И 104, което кмета на общината обжалва в съда. С писмено становище защитих нашето решение без да използвам адвокат, за да намалим адвокатските хонорари. Съда се произнесе в полза на Общински съвет и за момента имаме решение, което казва как да се реализират средствата за публично – частните партньорства.  Сега само да ви запозная от тези 333 000, които останаха в резерва, които вече са 81 000 ще останат, защото 50 000 махаме, 80 000 махаме за децата, имаме решение на комисията по Устройство на територията за 7 000 за басейн и в точка други 2000 за Аролски са предвидени ако се гласуват ще са 81 000 , ако не 83 000 лв. В тази връзка аз Ви предлагам следния проект на решение:
На основание чл. 124, ал.2 от Закона за публичните финанси, станали разисквания и   направено предложение по време на съвместно заседание на Постоянните комисии към Общински съвет Златоград, проведено на 11.06.2024г., Общински съвет Златоград, 
РЕШИ:
1. Одобрява допълнителни разходи, в размер на до 80 000 лв., за изпълнение на благоустроителни обекти, по реда на публично–частното партньорство съгласно решение № И 104 на Общински съвет Златоград по Протокол № 12 от проведено редовно заседание на 09.04.2024г.
1. Средствата по т.1 да се осигурят за сметка на резерва за непредвидени и неотложни разходи за 2024 г. от дейност “Резерв“.
1. Със сумата по т.1 да се увеличат разходите по дейност 619 „Други дейности по жилищното строителство, благоустройството и регионалното развитие“, параграф §10-15 „Материали“.
1. Кметът на Община Златоград да извърши съответните промени по бюджета на общината за 2024 г.

Госпожа Романова попита за мнение и коментари.
Господин Симеонов: По докладната от кмета на общината е посочен един индикативен списък с заявки за публично – частни партньорства. Да разбирам, че съгласно предложението, което направихте осигурявайки средства, одобрявайки средства, които да бъдат отнесени в дейност 619 за публично – частни партньорства ще бъдат реализирани само след процедурата, която е приета с това решение. Тоест комисията по ТСУ да разгледа всеки един от предложените обекти и при положително становище да се внася за одобрение от Общински съвет.
Госпожа Кръстева напомни решение И 104.
Госпожа Романова подложи на гласуване с вдигане на ръка предложенията по реда на постъпването им.
Комисията подкрепи предложението по докладната записка на господин Янчев с  4 гласа „за“, 0  „против“ и 8 „въздържал се“.
Госпожа Романова подложи на гласуване проекта на решение, предложен от госпожа Кръстева
Комисията подкрепи предложението с 8 гласа „за“, 0  „против“ и 4 „въздържал се“.
По т.5 от дневния ред:  Писмо от Емилия Кръстева – Председател на Общински съвет Златоград с вх. № ОС- 361/14.05.2024г., относно: Молби и жалби на граждани.
Госпожа Романова даде думата на госпожа Кръстева по точката
Госпожа Кръстева: Това са молби и жалби  на граждани, не случайно вървят заедно с докладната на кмета за публично – частните партньорства. От началото на мандата има доста постъпили молби, жалби на граждани, които искат да им се случат някакви неща свързани с улици, подпорни стени, канализации, дерета и така нататък. Те също са към публично – частните партньорства и когато  започне да се изпълнява нашето решение ще бъдат обединени всички молби, които са пристигнали и при кмета на общината и в Общински съвет. Ще бъдат разгледани и с наше решение ще бъдат финансирани една част от тях за тази година. Това е просто информативно.

По т.6 от дневния ред:  Докладна записка от Мирослав Митков Янчев – Кмет на Община Златоград с изх.№ 61-00-204/07.05.2024г., по вх.№ ОС- 333/07.05.2024г., относно: Одобряване на допълнителни разходи за 2024 г. за наемане на лица по извънтрудови правоотношения, за извършване на конкретни дейности.
Госпожа Романова даде думата за мнение, коментари и въпроси па точката.
Имаше дебат по точката в него взеха отношение господин  Хасапчиев, госпожа Мангарудова, госпожа Топчиева. Госпожа Кръстева зададе въпрос на  госпожа Чаушева - Има ли свободни незаети длъжности в структурата? Има ли длъжности, които се съвместяват от един служител – две длъжности? 
Госпожа Кръстева запозна общинските съветници с писмо до кмета на общината на който няма отговор, тя поиска до края на заседанието да й бъде отговорено писмено Как е уреден начина по който се отчита и контролира труда на този онлайн юрист.  
Госпожа Романова прекрати разискванията по точката и премина в режим на гласуване с вдигане на ръка. 
 Комисиите гласуваха  проекта на решение по докладната записка на господин Янчев с 5 гласа „за“, 0 „против“ и 8 „въздържал се“.
След 10 минутна почивка с кворум от 9 общински съветници продължава заседанието на постоянните комисии към Общински съвет Златоград.
По т.7 от дневния ред:  Докладна записка от Мирослав Митков Янчев – Кмет на Община Златоград с изх. № 61-00-202/07.05.2024г., по вх. № ОС-331/07.05.2024г. относно: Одобряване на допълнителни разходи за 2024 г. за закупуване на цветен разсад и консумативи за косене и торене.
Госпожа Романова даде думата за мнение и коментари, такива не постъпиха и тя премина в режим на гласуване с вдигане на ръка. 
 Комисиите гласуваха проекта на решение по докладната записка на Кмета на Община Златоград с 1 глас „за“, 2 „против“ и  6 „въздържал се“.        
                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                     
По т.8 от дневния ред:  Докладна записка от Мирослав Митков Янчев – Кмет на Община Златоград с изх.№ 61-00-254/07.06.2024г., по вх. № ОС–464/07.06.2024г., относно: Текущ ремонт – асфалтови кърпежи по уличната мрежа в гр. Златоград и участъци от общински пътища на Община Златоград.
Госпожа Хаджийска: На едно от предишните заседания беше поставен въпроса за възстановяване от ВиК на нарушения на пътни участъци и така нататък. В рамките на този месец и половина ВиК възстановили ли са някъде участък? 
Господин Хаджиев: Аз съм разговарял с шефа на ВиК и обяснението, което той дава – Когато се натрупат кръпки горе долу за един камион асфалт тогава се поръчва и се докарва, защото те казват, че не могат да карат асфалт в количка и техника да се докара буквално за една дупка. Обяснявам пак казвам това е обяснението, което е логично на ВиК.  
Госпожа Хаджийска: Кой може да ни даде информация колко участъка и къде точно са асфалтирали ВиК, тези асфалтирания на дупки се правят, те стават със съгласието на администрацията вероятно. 
Настъпи неясен дебат
Госпожа Романова прекрати дебатите по точката и премина в режим на гласуване с вдигане на ръка.
Комисиите гласуваха проекта на решение с  2 гласа „за“, 0 „против“ и 7 „въздържал се“.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                             

По т.9 от дневния ред:  Докладна записка от Мирослав Митков Янчев – Кмет на Община Златоград с изх.№ 61-00-253/07.06.2024г., по вх. № ОС–458/07.06.2024г., относно: Необходимост от закупуване на специализиран автомобил за дейност „Обредни домове и зали”.
Госпожа Кръстева зададе въпрос към госпожа Чаушена: Когато съставяхме бюджета не знаехме ли, че ни трябва автомобил? 
Госпожа Кръстева запозна общинските съветници с писмо до г-н Янчев, относно: предоставяне за  безвъзмездно ползване  на два автомобила. 
Госпожа Чаушева отговори, че няма отговор за това, но  имат нужда от нов специализиран автомобил.
Господин Хаджиев направи коментар по точката.
Госпожа Хаджийска зададе въпрос към госпожа Чаушева. Тук става въпрос за нов автомобил, ориентировъчна цена?
Госпожа Чаушева отговори, че не е нов, 36 000 лв. втора ръка.
Госпожа Хаджийска: Ако толкова належащ е бил автомобила за обредни домове и зали, защо в проекта на инвестиционната програма включихте вишка, която беше  36 000 лв. също.
Господин Илийков зададе въпрос има ли вишка вече и ползва ли се. Господин Ангелов отговори, че е закупена.
  
Комисиите гласуваха проекта на решение с  1 глас „за“, 1 „против“ и 7 „въздържал се“.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                             

По т.10 от дневния ред: Докладна записка от Мирослав Митков Янчев – Кмет на Община Златоград с изх. № 61-00-256/07.06.2024г., по вх. № ОС-465/07.06.2024г., относно: Постъпила молба за плащане от З***** Башев, с вх.№ 94-00-1958 от 03.06.2024 г., във връзка със Заповед за изпълнение на парично задължение по чл.410 от ГПК на Районен съд – Златоград.

Госпожа Романова попита къде се намира тази обект?
Госпожа  Угорлиева отговори – беседка, която е в началото на града от към Смолян, тези трите блока високите.
Госпожа Романова: Какво трябва да платим там?
Госпожа Угорлиева: Изработката на беседката, всичко той е направил.
Госпожа Хаджийска: А ние сме възложили с договор на този човек да изработи беседка.
Госпожа Кръстева: Има я в инвестиционната програма за 2023 г.
Госпожа Мангарудова даде разяснение по точката.
Госпожа Кръстева зададе въпрос към кмета:    Не е ли нормално кмета да съблюдава приходната и разходната част и след като е видял, че няма постъпления в местни приходи, толкова ли важна беше тази беседка да я изпълним в 2023 година при условие, че има толкова други приоритетни обекти и не е ли редно, че като няма постъпление то няма осигурени средства. 
Имаше дебат по точката, в него взеха участие госпожа Мангарудова, госпожа Хаджийска, господин Илийков, господин Иванов, госпожа Кръстева. Господин    Симеонов предложи да се прекратят дебатите по точката, защото докладната няма проект на решение.   Госпожа Романова прекрати дебатите по точката.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                          

По т.11 от дневния ред:  Докладна записка от Мирослав Митков Янчев – Кмет на Община Златоград с изх. № 61-00-49/26.03.2024г., по вх. № ОС-203/26.03.2024г., относно: Средства за организиране и провеждане на мероприятията от Спортния календар, участие на училищни отбори в Ученическите игри и субсидии за спортните клубове през 2024 г.
Господин Илийков докладва че на  заседание на постоянната комисия по младежки дейности, спорт и туризъм на 27.05.2024г. тази точка е разгледана. Докладва за направено предложение от госпожа Кръстева за изготвяне на Правилник или Наредба с ясно определени правила как да бъдат разпределени средствата за спортните клубове. Добави и че до края на месеца спортните клубове трябва да внесат предложенията с отчетите. След което направи предложение точката да бъде отложена за още едно заседание.
Госпожа Угорлиева докладва за предстоящо състезание на гражданин Дельо Дидьов, за да се състезава, като златоградчанин от Златоградския отбор му е необходимо да бъде лицензиран отбор. Ако Общински съвет му предостави субсидията може да си лицензира спортния клуб. 
  Комисиите подкрепиха предложението на господин Илийков  с 9 гласа „за“, 0 „против“ и 0 „въздържал се“.                                                                                                                                                                              

По т.12 от дневния ред:  Докладна записка от Мирослав Митков Янчев – Кмет на Община Златоград с изх.№ 61-00-229/21.05.2024 г., по вх. № ОС–402/27.05.2024г., относно: Предоставяне на еднократна финансова помощ на А***** Балушева за участие в Балканиада по джудо, в гр. Битоля, Република Северна Македония.

Госпожа Угорлиева докладва за писмо постъпило в общинска администрация от господин Петър Балушев, че оттегля молбата си.  Госпожа Кръстева помоли да ни се представи копие от писмото. 
 
По т.13 от дневния ред:  Предложение от Милко А****** Караджов – общински съветник с вх. № ОС- 386/20.05.2024г., относно: Финансово подпомагане и финансиране на деца и младежи от Община Златоград. 

Госпожа Романова направи предложение тази точка да отпадне, поради липса на вносителя. Комисиите подкрепиха предложението  с 8 гласа „за“, 1 „против“ и 0 „въздържал се“.                             

По т.14 от дневния ред:  Докладна записка от Мирослав Митков Янчев – Кмет на Община Златоград с изх.№ 61-00-247/05.06.2024 г., по вх. № ОС–434/05.06.2024г., относно: Осигуряване на средства за обезпечаване на видеонаблюдението в гр.Златоград за периода от м.07 до м.12.2024 г.

Нямаше въпроси и коментари по точката. Комисиите гласуваха  с 1 глас „за“, 0 „против“ и 7 „въздържал се“


По т.15 от дневния ред:  Писмо от Мирослав Янчев – Кмет на Община Златоград с изх. № 61-00-223/16.05.2024г., по вх.№ ОС-374/16.05.2024г., относно: Възлагане изпълнението на обекти от Програмата за капиталови разходи за 2024 г. на Община Златоград.
Госпожа Кръстева предложи Постоянната комисията по Устройство на територията заедно с някой от общинска администрация, който определят да ги посетят  тези обекти,  да ги видят и да се премине към изпълнение на част от капиталовата програмата.
Господин Хаджиев добави да се правят снимки.


По т.16 от дневния ред:  Докладна записка от Мирослав Митков Янчев – Кмет на Община Златоград с изх.№ 61-00-128/20.03.2024 г., по вх. № ОС–192/26.03.2024г., относно: Продажба на ПИ с идентификатор 31111.35.643 по КККР на гр. Златоград, одобрени със Заповед № РД-18-53/29.11.2005 г. на Изпълнителен директор на АГКК-гр. София, целият с площ 786 кв.м. (седемстотин осемдесет и шест квадратни метра), за който е отреден УПИ IX-643, кв. 129 по ПУП на гр. Златоград.

Имаше дебат по точката. 
Госпожа Романова предложи точката да отпадне. Комисията подкрепи предложението с 8 гласа „за“ ,  1 „против“ , 0 „въздържал се“


По т.17 от дневния ред:  Докладна записка от Емилия Кръстева – Председател на Общински съвет – Златоград с изх.№ ОС-468/07.06.2024г., относно: Обсъждане и приемане на Правилник за организацията и дейността на Общински съвет Златоград, неговите комисии и взаимодействието му с общинска администрация.
Госпожа Кръстева даде разяснение по точката, обяви, че с решение на общински съвет е избрана временна комисия, добави, че има доклад от временната комисия, изготвят изцяло нов правилник, а  не изменен. На сайта на общината е стоял повече от един месец. С докладна записка представя правилника за работа на Общински съвет. Помоли общинска администрация проекта на решение да бъде съгласуван с един от тримата юристи на общината.
Господин Симеонов взе отношение по точката.
Госпожа Романова зачете проекта на решение

          На основание чл.17, ал.2 от Закона за нормативните актове, чл.79 от Административно-процесуалния кодекс, чл. 21, ал. 2 и 3 от ЗМСМА във връзка с чл.27, ал.3, изречение първо от ЗМСМА, Общински съвет Златоград
РЕШИ:
         Приема  Правилник за организацията и дейността на Общински съвет, неговите комисии и взаимодействието му с общинска администрация, съгласно Приложение 1, неотменна част от настоящето решение.
 Комисията подкрепи проекта на решение с 9 гласа „за“ , 0 „против“ , 0 „въздържал се“


По т.18 от дневния ред:  Предложение от общинските съветници Александър Илийков, Антон Симеонов, Вергиния Топчиева, Величко Сидеров, Веселин Иванов, д-р Ерол Чинар, Емилия Кръстева, Жечка Хаджийска, Йорданка Романова и Станислав Гюнелиев по вх.№ ОС – 393/22.05.2024г., относно: Предприемане на спешни действия за разчистване на общински басейн, който е превърнат в депо за строителни отпадъци и превеждането му в експлоатация.
Госпожа Романова даде думата за мнения, коментари и въпроси по точката.  Госпожа Топчиева докладва, че това предложение е разглеждано на Постоянна комисия по Устройство на територията и зачете първия проект на решение.
На основание чл.21, ал.1, т.6 и т.8 от ЗМСМА и чл.5,т.5 и т.7 от Правилника за организацията на дейността на общински съвет Златоград, неговите комисии и взаимодействието му с общинска администрация и във връзка с  изразено желание на  жители на община Златоград да живеят по- качествен живот с възможност за ползване на бази, с които да поддържат своето здраве в максимално най- добро ниво, а именно чрез спорт, включително плуване. Желанието им да съхраняват и поддържат общинската собственост и   чрез основен ремонт  на общинска база „Плувен басейн“ да се възстанови предназначението и, а не да се ползва като депо за строителни отпадъци, Общински съвет Златоград

РЕШИ:

1. Да бъдат отстранени всички строителни отпадъци от плувен басейн /ул. „Ерма“, гр. Златоград/ за срок от  един месец.
1. Да бъдат предприети необходимите действия за ползването му по предназначение, в срок до два месеца
1. Възлага на кмета на община Златоград  изпълнението на настоящото решение

Втория проект на решение
На основание чл. 124, ал.2 от Закона за публичните финанси,  Предложение  с вх. № ОС – 393 / 22.05.2024 година до ОбС от Александър Илийков, Антон Симеонов, Величко Сидеров, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова и Станислав Гюнелиев и необходимостта от спешни  дейности за отстраняване на всички строителни отпадъци от плувен басейн /ул. „Ерма“, гр. Златоград/ ,  Общински съвет Златоград

РЕШИ:

1. Одобрява допълнителни разходи  в размер на 7 000 лв. за отстраняване на всички строителни отпадъци от Плувен басейн /ул. „Ерма“, гр. Златоград/. 
1. Средствата по т.1 да се осигурят за сметка на резерва за непредвидени и неотложни разходи за 2024 г. от дейност “Резерв“.
1. Кметът на Община Златоград да извърши съответните промени по бюджета на общината за 2024г.

 
Госпожа Романова го  подложи на гласуване с вдигане на ръка. Комисията подкрепи проектите на решение с 8  гласа „за“ , 0 „против“ , 0 „въздържал се“



По т.19 от дневния ред:  Предложение от общинските съветници Александър Илийков, Антон Симеонов, Величко Сидеров, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова, Вергиния Топчиева и Станислав Гюнелиев по вх.№ ОС-441/06.06.2024г., относно: Включване на обект “Плувен басейн”, ул. „Ерма“, гр. Златоград“ към Приложение № 3  към чл. 107, ал. 13 Прогнозен размер на капиталови разходи по Инвестиционна програма за общински проекти, към  Закон за държавния бюджет на Република България за 2024 година.

Госпожа Топчиева докладва, че тази докладна е разглеждане на Постоянната  комисия по Устройство на територията, след което зачете проекта на решение.

На основание чл.21, ал.1, т.6 и т.8 от ЗМСМА и чл.5,т.5 и т.7 от Правилника за организацията на дейността на общински съвет Златоград, неговите комисии и взаимодействието му с общинска администрация и във връзка с  изразено желание на  жители на община Златоград да живеят по- качествен живот с възможност за ползване на бази, с които да поддържат своето здраве в максимално най- добро ниво, а именно чрез спорт, включително и плуване, желанието им да съхраняват и поддържат общинската собственост и   чрез основен ремонт  на общинска база „Плувен басейн“, / ул. „Ерма“, гр. Златоград/, да се възстанови предназначението и, а не да се ползва като депо за строителни отпадъци, Общински съвет Златоград

РЕШИ:
1. Към Приложение № 3  към чл. 107, ал. 13 Прогнозен размер на капиталови разходи по Инвестиционна програма за общински проекти, към  Закон за държавния бюджет на Република България за 2024 година, да се включи следният обект:
· “Основен ремонт на плувен басейн /ул. „Ерма“, гр. Златоград/, неговите съоръжения, включително и вертикална планировка”.
2. За изпълнение на приетото решение, да бъдат предприети необходимите действия в срок до 20 дни.
3. Възлага на кмета на община Златоград изпълнение на настоящото решение.

 Комисията гласува с 8   гласа „за“ , 0 „против“ , 0 „въздържал се

По т.20 от дневния ред:  Докладна записка от Емилия Кръстева – Председател на Общински съвет Златоград с изх.№ ОС- 470/07.06.2024г., относно: Отпускане на еднократни финансови помощи за новородено/ основено дете, чийто родители са с постоянен и настоящ адрес на територията на община Златоград съгласно Правилник за реда и условията за отпускане на еднократна финансова помощ за новородено или осиновено дете на територията на община Златоград.

Госпожа Кръстева запозна общинските съветници с постъпилите пет заявление от родители на деца, които отговарят на правилника, който е приет за условията и реда за отпускане на еднократна финансова помощ. Помоли госпожа Цекова и Госпожа Мангарудова за съгласуване по проекта на решение.  
Общински съвет Златоград, на основание  чл. 124, ал.2 от Закона за публичните финанси, чл. 21 ал.1 т.23 от ЗМСМА, чл.5 т. 25 от Правилника за организацията и дейността на общински съвет Златоград, неговите комисии и взаимодействието му с общинска администрация и чл. 2 ал.1, чл. 4 ал... и чл 5 ал. 1 от  Правилник за реда и условията за отпускане на еднократна финансова помощ за новородено или осиновено дете на територията на община Златоград и постъпило заявление от ………, с настоящ адрес в община Златоград – родител на ……………., родено дете, Общински съвет Златоград, 
Р Е Ш И:
1. Одобрява отпускането на еднократна финансова помощ в размер на ….. лева (…..) на ……… с ЕГН …..
1. Средствата да се отчетът във дейност ……………………………

 С**** Ф**** Хасан първо дете 1000лв.
 Комисията подкрепи проекта на решение с гласа 8 „за“ , 0 „против“, 0 „въздържал се“
Р***** Ченаклиева  трето дете 5 000лв.
 Комисията подкрепи проекта на решение с гласа 8 „за“ , 0 „против“, 0 „въздържал се“
Н***** Кушев второ дете 2000 лв.
 Комисията подкрепи проекта на решение с гласа 8 „за“ , 0 „против“, 0 „въздържал се“
В***** Р***** Иванов второ дете  2000 лв.
 Комисията подкрепи проекта на решение с гласа 8 „за“ , 0 „против“, 0 „въздържал се“
С***** Д***** Печев  първо дете 1000лв. 
Комисията подкрепи проекта на решение с гласа 8 „за“ , 0 „против“, 0 „въздържал се“


По т.21 от дневния ред:  Молби за отпускане на еднократна финансова помощ.
Госпожа Романова

Н**** Бадатлиева - 200 лв. Комисията подкрепи с 8 гласа за, 0 против и 0 въздържал се.
М***** Каменов – 200 лв. Комисията подкрепи с 8 гласа за, 0 против и 0 въздържал се.
Н***** Дюлгеров – 200 лв. Комисията подкрепи с 8 гласа за, 0 против и 0 въздържал се.
В***** Иванов, баща на В***** Иванов – 200 лв. Комисията подкрепи с 8 гласа за, 0 против и 0 въздържал се.
К***** Милева – 200 лв. Комисията подкрепи с 8 гласа за, 0 против и 0 въздържал се.
В***** Начева – 200 лв. Комисията подкрепи с 8 гласа за, 0 против и 0 въздържал се.


По т.22 от дневния ред:  Други.

Гражданска инициатива на за изграждане на бюст – паметник на отец Аролски.

Имаше дебат по точката в него взеха участие господин Ангелов, госпожа Чаушева, госпожа Угорлиева, господин Симеонов и госпожа Романова
 Госпожа Кръстева поиска до редовно заседание да се представи  проект на решение за отпускане на до 2 000лв. за благоустрояване на мястото с план сметка.
 Комисията гласува с 7 гласа „за“, 0 „против“, 0 „въздържал се“

По т.23 от дневния ред:  Питания.
Господин Иванов попита общинска администрация заложените средства за пенсионерските клубове разплатени ли са за 2023, 2024г. и ако не са разплатени , каква е причината? Госпожа Мангарудова отговори, че за 2024 година са изплатени половината от тези които са заложени в бюджета, за 2023 година не са разплатени, увеличена е сумата, която е за 2024 година. 

[bookmark: _GoBack]Поради изчерпване на дневния ред, госпожа Романова закри заседанието на съвместните постоянните комисии към Общински съвет – Златоград.






Йорданка Романова /П/
Председателстващ постоянните комисии
На Общински съвет  Златоград





	
Изготвил протокола:  /П/
Елмира Топчиева
Гл. специалист „Канцелария ОбС“


17
oleObject1.bin

image1.png




image2.wmf

